Wenke vir 'n gloeiende gelaat dié somer | Maroela Media
Daar is talle tekens dat lente in die lug is: Ligter oggende, bottende bome en warmer dae met koeler aande. Saam met die seisoensverandering het jy ook die geleentheid om jou velsorgroetine by die veranderende weersomstandighede aan te pas.
Amanda Du-Pont, stigter van die nuwe velsorgreeks Lelive, sê dat velsorg wat in die winter toegepas word verskil van dié wat in die lente verlang word.
"Nou is die tyd om te begin om jou vel voor te berei om jou natuurlike gloed aan te wakker. Deur jou velsorgroetine te verander is soos om sekere items in jou klerekas te verruil – dit is 'n nuwe seisoen met nuwe vereistes," sê Du-Pont.
Du-Pont het die volgende vyf wenke gegee vir 'n gloeiende vel hierdie lente:
Twee wasse is beter as een
Soos wat die weer verbeter is jy geneig om meer tyd buite deur te bring. Sweet en ekstra lae sonroom veroorsaak verstopte porieë. As jy met watte oor jou gesig vryf sal jy sien dat een was nie voldoende is om al die vuil te verwyder nie. Die eerste was sal jou grimering afbreek en begin om vuil en oortollige olie te verwyder. Die tweede was sal spesifieke areas behandel en sal bevog, glad maak en 'n uitslag behandel.
Dit is tyd om jou daaglike stapelvoedsel te verander. Saam met die seisoensveranderinge is daar sekere kossoorte wat by jou dieet gevoeg moet word. Soos wat ons nader aan die somer kom, is somervrugte soos waatlemoen, bessies en sitrus van belang vir jou vel, aangesien dit vitamien C en antioksidante bevat.
Ligter bevogtiger, beter beskerming
Terwyl jy 'n ligter bevogtiger sal kies in die lente en somer, is 'n sonroom met ten minste 'n 30 SBF-sonbeskermingsfaktor uiters belangrik. Met die son se strale wat sterker word nader aan die einde van die jaar sal jy yweriger te werk moet gaan met die aanwending van sonskerm wanneer jy buite is. Oorweeg dit ook om 'n sonhoed te dra vir ekstra beskerming.
Afskilfering is die beste manier om 'n gloeiende gelaat te verseker. Ons Suid-Afrikaanse wintermaande droog jou vel uit, maar namate die somer nader kom, kan jy jou vel 'n ekstra hupstoot gee deur dit twee keer per week met 'n sagte afskilferingsproduk af te behandel.
Bevogtig in lae
"Dit is belangrik om jou vel in lae te bevogtig en te voed. Wanneer jy jou vel skoongemaak het, begin met 'n serum wat gelyktydig die vel ophelder en bevogtig met die kombinasie van multi-molekulêre hialuroniese sure," sê Du-Pont.